《题郁孤台》
明代·苏葵

飞宇压城何处州，鹧鸪声里翠岚收。云连谢尚游谈渚，月满坡翁得句楼。

天近每瞻文气在，夜深如傍酒星游。豪华满地消磨易，赖有青山惬醉眸。

作者简介：广东顺德人，字伯诚。成化二十三年进士。弘治中以翰林编修升江西提学佥事。性耿介，不谄附权贵。为太监董让陷害，理官欲加之刑。诸生百人拥入扶葵去，事竟得雪。在任增修白鹿书院。官至福建布政使。有《吹剑集》。